Det Europæiske Regionsudvalgs udtalelse — Beskyttelse af geografiske betegnelser for industri og håndværk i Den Europæiske Union (revideret)

(2022/C 498/11)

Ordfører: Martine PINVILLE (FR/PES), Medlem af regionalrådet i Nouvelle-Aquitaine Basisdokument: Forslag til Europa-Parlamentets og Rådets forordning om beskyttelse af geografiske betegnelser for håndværks- og industriprodukter og om ændring af Europa-Parlamentets og Rådets forordning (EU) 2017/1001 og (EU) 2019/1753 og Rådets afgørelse (EU) 2019/1754 COM(2022) 174 final

I. ANBEFALEDE ÆNDRINGER

Forslag til Europa-Parlamentets og Rådets forordning om beskyttelse af geografiske betegnelser for håndværks- og industriprodukter og om ændring af Europa-Parlamentets og Rådets forordning (EU) 2017/1001 og (EU) 2019/1753 og Rådets afgørelse (EU) 2019/1754

COM(2022) 174 final

2022/0115 (COD)

Anbefalet ændring 1

Artikel 2

(Ny artikel)

Kommissionens forslag RU's ændringsforslag Mål Dette afsnit indeholder bestemmelser om et ensartet og unikt system af geografiske betegnelser, der beskytter betegnelserne for håndværksmæssigt fremstillede produkter og industriprodukter, hvis kvalitet, omdømme eller andre kendetegn er knyttet til deres geografiske oprindelse, således at følgende sikres: a) producenter, der handler i fællesskab, har de nødvendige beføjelser og ansvarsområder til at forvalte deres geografiske betegnelse, herunder til at imødekomme samfundets efterspørgsel efter autentiske, kulturarvsbaserede produkter, der hidrører fra bæredygtig produktion i dens tre dimensioner af økonomisk, social og samfundsmæssig værdi, og til at operere på markedet b) Redelig konkurrence for producenterne i afsætningskæden c) forbrugerne gives pålidelige oplysninger og en garanti for sådanne produkters ægthed og kan let identificere produkterne på markedet, herunder inden for elektronisk handel d) enkel og effektiv registrering af geografiske betegnelser under hensyntagen til passende beskyttelse af intellektuelle ejendomsrettigheder e) effektiv håndhævelse og markedsføring i hele Unionen og inden for elektronisk handel, som sikrer det indre markeds integritet f) lokal økonomisk udvikling, der sikrer beskyttelse af knowhow og den fælles kulturarv.

Begrundelse

Tilføjelsen af denne artikel gør det muligt at sikre sammenlignelighed med forordningen om geografiske betegnelser på landbrugsområdet og at understrege, at det ikke kun er et redskab for intellektuel ejendomsret, men at det også har en almenpolitisk betydning.

Anbefalet ændring 2

Artikel 3

(Nyt, første punkt)

Kommissionens forslag RU's ændringsforslag En »geografisk betegnelse« for et håndværks- eller industriprodukt er en betegnelse, der identificerer et produkt: i) som har oprindelse på et bestemt sted, i en bestemt region eller i et bestemt land ii) hvis kvalitet, omdømme eller andre kendetegn i det væsentlige kan tilskrives dets geografiske oprindelse, og iii) for hvilket mindst ét af produktionstrinene finder sted i det afgrænsede geografiske område.

Begrundelse

Det er bydende nødvendigt, at der affattes en definition af geografiske betegnelser for industri og håndværk, og at den medtages i denne artikel (i lighed med geografiske betegnelser for landbruget).

Anbefalet ændring 3

Artikel 5

Kommissionens forslag RU's ændringsforslag Artikel 5 Krav til en geografisk betegnelse For at navnet på et håndværks- eller industriprodukt kan opnå beskyttelse af en »geografisk betegnelse«, skal produktet opfylde følgende krav: a) produktet skal have oprindelse et bestemt sted, i en bestemt region eller i et bestemt land b) dets særlige egenskaber, omdømme eller andre kendetegn kan hovedsagelig tilskrives dets geografiske oprindelse, og c) mindst ét af produktets produktionstrin finder sted i det afgrænsede geografiske område.

Begrundelse

Konsekvens af ændringsforslaget vedrørende artikel 3

Anbefalet ændring 4

Artikel 6

Kommissionens forslag RU's ændringsforslag 1. Ansøgninger om registrering af geografiske betegnelser kan kun indgives af en producentsammenslutning for det produkt (»ansøgende producentsammenslutning«), hvis betegnelse foreslås registreret. Regionale eller lokale offentlige enheder kan være behjælpelige ved udarbejdelsen af ansøgningen og i forbindelse med den dermed forbundne procedure. 1. Ansøgninger om registrering af geografiske betegnelser kan indgives af en producentsammenslutning (»ansøgende producentsammenslutning«), hvis betegnelse foreslås registreret. Regionale eller lokale offentlige enheder kan være behjælpelige ved udarbejdelsen af ansøgningen og i forbindelse med den dermed forbundne procedure. 2. En myndighed udpeget af en medlemsstat kan anses for at være en ansøgende producentsammenslutning med henblik på dette afsnit, hvis det ikke er muligt for de pågældende producenter at danne en sammenslutning på grund af deres antal, geografiske placering eller organisatoriske karakteristika. Hvis en sådan repræsentation finder sted, skal den i artikel 11, stk. 3, omhandlede ansøgning indeholde disse begrundelser for en sådan repræsentation. 2. En myndighed udpeget af en medlemsstat , navnlig en regional eller lokal myndighed, kan anses for at være en ansøgende producentsammenslutning med henblik på dette afsnit, hvis det ikke er muligt for de pågældende producenter at danne en sammenslutning på grund af deres antal, geografiske placering eller organisatoriske karakteristika. Hvis en sådan repræsentation finder sted, skal den i artikel 11, stk. 3, omhandlede ansøgning indeholde disse begrundelser for en sådan repræsentation. 3. En enkelt producent kan anses for at være en ansøgende producentsammenslutning med henblik på dette afsnit, hvis følgende to betingelser er opfyldt: 3. En enkelt producent kan anses for at være en ansøgende producentsammenslutning med henblik på dette afsnit, hvis følgende to betingelser er opfyldt: a) den pågældende person er den eneste producent, der er rede til at indgive en ansøgning om registrering af en geografisk betegnelse a) den pågældende person er den eneste producent, der er rede til at indgive en ansøgning om registrering af en geografisk betegnelse b) det pågældende geografiske område defineres ved naturlige landskabstræk uden henvisning til ejendomsgrænser og har træk, der adskiller sig væsentligt fra de tilstødende områders træk, eller produktets kendetegn er forskellige fra kendetegnene ved de produkter, der produceres i de tilstødende områder b) adgangen til den geografiske betegnelse forbliver åben for enhver ny producent, der opfylder specifikationerne herfor.

Begrundelse

Ansøgeren om en geografisk betegnelse er ikke nødvendigvis en producentsammenslutning. Der bør indføres større fleksibilitet, og de lokale og regionale myndigheder, som i nogle lande allerede spiller denne rolle, bør have mulighed for at blive betragtet som ansøgere.

Anbefalet ændring 5

Artikel 7, stk. 1

Kommissionens forslag RU's ændringsforslag 1. Håndværks- og industriprodukter, hvis navne er registreret som geografisk betegnelse, skal være i overensstemmelse med en produktspecifikation, som mindst skal omfatte: 1. Håndværks- og industriprodukter, hvis navne er registreret som geografisk betegnelse, skal være i overensstemmelse med en produktspecifikation, som mindst skal omfatte følgende objektive og ikkediskriminerende elementer : a) det navn, der skal beskyttes som en geografisk betegnelse, og som enten kan være et geografisk navn på produktionsstedet for et bestemt produkt, eller et navn, der anvendes i handelen eller almindeligt sprog til at beskrive det specifikke produkt i det afgrænsede geografiske område a) det navn, der skal beskyttes som en geografisk betegnelse, og som kan være et geografisk navn på produktionsstedet for et bestemt produkt, og et navn, der anvendes i handelen eller almindeligt sprog til at beskrive det specifikke produkt i det afgrænsede geografiske område b) en beskrivelse af produktet, herunder, hvis det er relevant, råmaterialerne b) den eller de produkttyper, der er omfattet af betegnelsen c) specifikationen for det afgrænsede geografiske område, der skaber den i litra g) omhandlede sammenhæng c) en beskrivelse af produktet, herunder, hvis det er relevant, råmaterialerne d) bevis for, at produktet har oprindelse i det afgrænsede geografiske område, der er specificeret i artikel 5, litra c) d) specifikationen for det afgrænsede geografiske område, der skaber den i litra g) omhandlede sammenhæng e) en beskrivelse af metoden til produktion eller fremstilling af produktet og, hvis det er relevant, de traditionelle metoder og særlige fremgangsmåder, der anvendes e) bevis for, at produktet har oprindelse i det afgrænsede geografiske område, der er specificeret i artikel 5, litra c) f) oplysninger om emballering, hvis den ansøgende producentsammenslutning beslutter dette og giver en behørig produktspecifik begrundelse for, hvorfor emballeringen skal finde sted i det afgrænsede geografiske område for at bevare produktets kvalitet, sikre dets oprindelse eller sikre, at der føres kontrol, under hensyntagen til EU-retten, navnlig vedrørende fri bevægelighed for varer og fri udveksling af tjenesteydelser f) en beskrivelse af metoden til produktion eller fremstilling af produktet og, hvis det er relevant, de traditionelle metoder og særlige fremgangsmåder, der anvendes g) oplysninger om sammenhængen mellem produktets særlige egenskaber, omdømme eller andre kendetegn og den geografiske oprindelse, der er omhandlet i artikel 5, litra b) g) oplysninger om emballering, hvis den ansøgende producentsammenslutning beslutter dette og giver en behørig produktspecifik begrundelse for, hvorfor emballeringen skal finde sted i det afgrænsede geografiske område for at bevare produktets kvalitet, sikre dets oprindelse eller sikre, at der føres kontrol, under hensyntagen til EU-retten, navnlig vedrørende fri bevægelighed for varer og fri udveksling af tjenesteydelser h) eventuelle særlige regler for mærkning af det pågældende produkt h) oplysninger om sammenhængen mellem produktets særlige egenskaber, omdømme eller andre kendetegn og den geografiske oprindelse, der er omhandlet i artikel 5, litra b) i) andre gældende krav, som eventuelt er fastsat af medlemsstaterne eller, hvis det er relevant, en producentsammenslutning, under hensyntagen til, at sådanne krav skal være objektive, ikkediskriminerende og forenelige med EU-retten. i) eventuelle særlige regler for mærkning af det pågældende produkt j) den kompetente kontrolmyndighed for produktet k) andre gældende krav, som eventuelt er fastsat af medlemsstaterne eller, hvis det er relevant, en producentsammenslutning, under hensyntagen til, at sådanne krav skal være objektive, ikkediskriminerende og forenelige med EU-retten.

Begrundelse

— Det er nødvendigt at undgå at anerkende et nyt navn, der ikke har noget at gøre med lokalarven eller de lokale aktørers anvendelse: En geografisk betegnelse er et immaterielt kulturarvselement, hvis gyldighed vurderes ud fra praksis og den måde, hvorpå det anvendes.

— Produktspecifikationen skal være mere detaljeret og præcisere definitionen af det produkt, der er omfattet, som for geografiske betegnelser for landbruget: Kriteriet om varetype indgår i denne definition gennem en specifikation af produktfamilien, f.eks.: keramik, porcelæn, natursten osv.

Anbefalet ændring 6

Artikel 8, stk. 1

Kommissionens forslag RU's ændringsforslag 1. Enhedsdokumentet skal omfatte følgende: a) de følgende vigtigste oplysninger fra produktspecifikationen: i) betegnelser ii) en beskrivelse af produktet, herunder, hvis det er relevant, særlige regler for emballering og mærkning iii) en kort angivelse af det geografiske områdes afgrænsning 1. Enhedsdokumentet skal omfatte følgende: a) de følgende vigtigste oplysninger fra produktspecifikationen: i) betegnelser ii) produkttype iii) en beskrivelse af produktet, herunder, hvis det er relevant, særlige regler for emballering og mærkning samt de vigtigste trin i fremstillingsprocessen iv) en kort angivelse af det geografiske områdes afgrænsning

Begrundelse

Enhedsdokumentet er et sammendrag af varespecifikationen. Det er det dokument, som EUIPO vil basere sin vurdering af ansøgningerne om geografiske betegnelser på. Det er derfor nødvendigt at inkludere de væsentlige og relevante oplysninger, der er nødvendige for vurderingen af sagen på EU-plan: Produkttypen og fremstillingsprocessen for produktet er nødvendig for en korrekt forståelse af ansøgningen om en geografisk betegnelse og for vurderingen af dens berettigelse i forhold til de krævede kriterier.

Anbefalet ændring 7

Artikel 22, stk. 2

Kommissionens forslag RU's ændringsforslag 2. Hvis der gøres indsigelse, registreres den betegnelse, for hvilken der er indgivet ansøgning om registrering, ikke, hvis: 2. Hvis der gøres indsigelse, registreres den betegnelse, for hvilken der er indgivet ansøgning om registrering, ikke, hvis: a) den foreslåede geografiske betegnelse ikke opfylder de beskyttelseskrav, der er fastsat i denne forordning a) den foreslåede geografiske betegnelse ikke opfylder de beskyttelseskrav, der er fastsat i denne forordning b) registreringen af den foreslåede geografiske betegnelse vil være i strid med artikel 37, 38 eller 39 b) registreringen af den foreslåede geografiske betegnelse vil være i strid med artikel 35, 37, 38 eller 39 c) registreringen af den foreslåede geografiske betegnelse vil skade en eksisterende helt eller delvis enslydende betegnelse eller et varemærke eller produkter, som lovligt har været på markedet i mindst fem år inden den offentliggørelsesdato, der er fastsat i artikel 18, stk. 3. c) registreringen af den foreslåede geografiske betegnelse vil skade en eksisterende helt eller delvis enslydende betegnelse eller et varemærke eller produkter, som lovligt har været på markedet i mindst fem år inden den offentliggørelsesdato, der er fastsat i artikel 18, stk. 3.

Begrundelse

Tilføjelsen af henvisningen til artikel 35 gør det muligt i tilfælde af indsigelse at anvende alle de retsgrundlag, der anvendes til at beskytte geografiske betegnelser, styrke beskyttelsen af de geografiske betegnelser, der allerede er anerkendt, og undgå ansøgninger om konkurrerende/ulovlige geografiske betegnelser.

Anbefalet ændring 8

Artikel 23

Kommissionens forslag RU's ændringsforslag 2. Kontoret kan beslutte at forlænge den overgangsperiode, der er indrømmet i medfør af stk. 1, i op til 15 år, eller at tillade fortsat anvendelse i op til 15 år, forudsat det tillige kan påvises, at: a) navnet i den betegnelse, der er omhandlet i stk. 1, har været lovligt, konsekvent og korrekt anvendt i mindst 25 år, før ansøgningen om registrering af den pågældende geografiske betegnelse blev indgivet til kontoret b) formålet med at anvende navnet i den betegnelse, der henvises til i stk. 1 , har ikke på noget tidspunkt været at drage fordel af omdømmet for betegnelsen for det produkt, der er registreret som geografisk betegnelse, og c) forbrugeren er ikke blevet vildledt eller kunne ikke været blevet vildledt med hensyn til produktets virkelige oprindelse. 5. For at overvinde midlertidige vanskeligheder med at opfylde det langsigtede mål om at sikre, at alle producenter af et produkt, der er tildelt en geografisk betegnelse i det berørte område, er i overensstemmelse med den dertil tilhørende produktspecifikation, kan en medlemsstat indrømme en overgangsperiode med henblik på overholdelse på op til 10 år, der har virkning fra den dato, på hvilken ansøgningen er indgivet til kontoret, forudsat de berørte erhvervsdrivende lovligt har markedsført de pågældende produkter ved hjælp af de pågældende betegnelser uafbrudt i mindst fem år forud for indgivelsen af ansøgningen til myndighederne i nævnte medlemsstat, og har henvist hertil i forbindelse med den nationale indsigelsesprocedure, der er omhandlet i artikel 13. 5. For at overvinde midlertidige vanskeligheder med at opfylde det langsigtede mål om at sikre, at alle producenter af et produkt, der er tildelt en geografisk betegnelse i det berørte område, er i overensstemmelse med den dertil tilhørende produktspecifikation, kan en medlemsstat indrømme en overgangsperiode med henblik på overholdelse på op til fem år, der har virkning fra den dato, på hvilken ansøgningen er indgivet til kontoret, forudsat de berørte erhvervsdrivende lovligt har markedsført de pågældende produkter ved hjælp af de pågældende betegnelser uafbrudt i mindst fem år forud for indgivelsen af ansøgningen til myndighederne i nævnte medlemsstat, og har henvist hertil i forbindelse med den nationale indsigelsesprocedure, der er omhandlet i artikel 13.

Begrundelse

Overgangsperioderne bør begrænses for ikke at svække beskyttelsen af geografiske betegnelser eller for at legitimere eksisterende uretmæssige anvendelser.

Anbefalet ændring 9

Artikel 26, stk. 3

Kommissionens forslag RU's ændringsforslag 3. Når en afgørelse om registrering af en beskyttet geografisk betegnelse træder i kraft, registrerer kontoret følgende data i EU-registret over geografiske betegnelser for håndværks- og industriprodukter: 3. Når en afgørelse om registrering af en beskyttet geografisk betegnelse træder i kraft, registrerer kontoret følgende data i EU-registret over geografiske betegnelser for håndværks- og industriprodukter: a) produktets registrerede betegnelse ; b) produktklasse; c) henvisningen til den retsakt, hvorved betegnelsen registreres; d) oprindelseslandets eller -landenes navn(e). a) den beskyttede geografiske betegnelse, der er registreret for produktet ; b) produkt type; c) indehaverne af den beskyttede geografiske betegnelse ; d) henvisningen til den retsakt, hvorved betegnelsen registreres; e) oprindelseslandets eller -landenes navn(e).

Begrundelse

Præcisering.

Anbefalet ændring 10

Artikel 29, stk. 1

Kommissionens forslag RU's ændringsforslag 1. Kontoret kan på eget initiativ eller på grundlag af en behørigt begrundet anmodning fra en medlemsstat, et tredjeland eller enhver fysisk eller juridisk person med en legitim interesse beslutte at annullere registreringen af en geografisk betegnelse i følgende tilfælde: 1. Kontoret kan på eget initiativ eller på grundlag af en behørigt begrundet anmodning fra en medlemsstat, et tredjeland eller enhver fysisk eller juridisk person med en legitim interesse beslutte at annullere registreringen af en geografisk betegnelse i følgende tilfælde: a) det kan ikke længere sikres, at produktet er i overensstemmelse med produktspecifikationens krav b) der er ikke markedsført et produkt med den pågældende geografiske betegnelse i mindst syv på hinanden følgende år. a) det kan ikke længere sikres, at produktet er i overensstemmelse med produktspecifikationens krav b) der er ikke markedsført et produkt med den pågældende geografiske betegnelse i mindst ti på hinanden følgende år.

Begrundelse

Fristen på syv år synes at være tilfældig. I betragtning af de potentielle vanskeligheder med hensyn til forsyningskæder og muligheden for at afhænde lagre kunne der indrømmes en mere generøs frist for afregistrering.

Anbefalet ændring 11

Artikel 33, stk. 5

Kommissionens forslag RU's ændringsforslag 5. Det rådgivende udvalg består af en repræsentant for hver af medlemsstaterne og en repræsentant for Kommissionen samt af deres respektive suppleanter. 5. Det rådgivende udvalg består af en repræsentant for hver af medlemsstaterne, en repræsentant for Kommissionen og en uafhængig ekspert, der er anerkendt for den eller de pågældende produkttyper, herunder repræsentanter for regionale eller lokale myndigheder, hvor det er relevant, samt af deres respektive suppleanter.

Begrundelse

Sammensætningen af det rådgivende udvalg bør forblive fleksibel og gøre det muligt at udpege uafhængige eksperter, hvis ekspertise kan være relevant for EUIPO i forbindelse med vurderingen af ansøgninger.

Anbefalet ændring 12

Artikel 44, stk. 2

Kommissionens forslag RU's ændringsforslag 2. Er der tale om et håndværks- eller industriprodukt med oprindelse i Unionen, som markedsføres under en geografisk betegnelse, skal det EU-symbol, som er omhandlet i stk. 1, anføres på mærkningen og i reklamemateriale. Den geografiske betegnelse skal være i samme synsfelt som EU-symbolet. 2. Er der tale om et håndværks- eller industriprodukt med oprindelse i Unionen, som markedsføres under en geografisk betegnelse, skal det EU-symbol, som er omhandlet i stk. 1, anføres på mærkningen, i reklamemateriale eller i kommunikationsmedier . Den geografiske betegnelse skal være i samme synsfelt som EU-symbolet.

Begrundelse

Det er afgørende, at anvendelsen af et europæisk logo bliver obligatorisk, så forbrugere og kunder kan genkende/identificere disse produkter. Da mærkning ikke er relevant for alle geografiske betegnelser for industri og håndværk, er det mere hensigtsmæssigt at tale om »kommunikationsmedier«.

Anbefalet ændring 13

Artikel 50, stk. 2, litra b)

Kommissionens forslag RU's ændringsforslag b) produktcertificeringsorganet med delegerede opgaver skal: b) produktcertificeringsorganet med delegerede opgaver eller den fysiske person skal: i) råde over ekspertise, udstyr og infrastruktur i fornødent omfang til at kunne varetage de offentlige kontrolopgaver, som det har fået delegere ii) råde over et tilstrækkelig stort personale med passende kvalifikationer og erfaring iii) være upartisk og uden interessekonflikter og navnlig ikke befinde sig i en situation, der direkte eller indirekte kan påvirke dets faglige adfærds upartiskhed, for så vidt angår udførelsen af de offentlige kontrolopgaver, som det har fået delegeret, og iv) have tilstrækkelige beføjelser til at kunne udføre de offentlige kontrolopgaver, som det har fået delegeret, og i) råde over ekspertise, udstyr og infrastruktur i fornødent omfang til at kunne varetage de offentlige kontrolopgaver, som de har fået delegeret , herunder til virksomhedernes regnskabsføring ii) råde over et tilstrækkelig stort personale med passende kvalifikationer og erfaring iii) være upartiske og uden interessekonflikter og navnlig ikke befinde sig i en situation, der direkte eller indirekte kan påvirke deres faglige adfærds upartiskhed, for så vidt angår udførelsen af de offentlige kontrolopgaver, som de har fået delegeret, og iv) have tilstrækkelige beføjelser til at kunne udføre de offentlige kontrolopgaver, som de har fået delegeret, c) hvis opgaven med offentlig kontrol delegeres til fysiske personer, skal disse fysiske personer: i) råde over ekspertise, udstyr og infrastruktur i fornødent omfang til at kunne varetage de offentlige kontrolopgaver, som de har fået delegeret ii) have passende kvalifikationer og erfaring iii) handle upartisk og være uden interessekonflikter, for så vidt angår udøvelsen af de offentlige kontrolopgaver, som de har fået delegeret, og

Begrundelse

Der bør ikke skelnes mellem kravene til organer og fysiske personer, som har fået overdraget opgaverne med offentlig kontrol.

II. POLITISKE ANBEFALINGER

DET EUROPÆISKE REGIONSUDVALG (RU)

1. glæder sig over Kommissionens forslag, som imødekommer et stort ønske fra de europæiske lokale og regionale myndigheder. For de lokale og regionale myndigheder bidrager en geografisk betegnelse for industri og håndværk til at beskytte kulturarven, bevare merværdien og arbejdspladserne i et område og styrke dets identitet;

2. minder om, at udvalget i sin udtalelse fra oktober 2021 opfordrede til, at der blev etableret et sui generis-system til beskyttelse af geografiske betegnelser for industri og håndværk, således at EU kan udvikle en samlet retlig ramme for geografiske betegnelser, som sikrer det samme beskyttelsesniveau uanset arten af den geografiske betegnelse;

3. glæder sig over, at dette forslag bygger på erfaringerne med geografiske betegnelser inden for landbrug og landbrugsfødevarer, og at man bestræber sig på at skabe en harmoniseret tilgang mellem de forskellige ordninger;

4. gentager sin opfordring til, at der for at sikre sammenhæng mellem de to systemer indføres en stærk koordineringsmekanisme mellem de relevante tjenestegrene i Kommissionen og EUIPO;

5. anbefaler, at EUIPO's beføjelser til at kontrollere geografiske betegnelser fastlægges tydeligt i en retsakt for at sætte EUIPO i stand til rettidigt at opbygge den nødvendige ekspertise til vurderingen af ansøgninger og af deres berettigelse i forhold til de krævede kriterier;

6. understreger, at det er nødvendigt at oprette et fælles register over geografiske betegnelser for at lette adgangen til information for forbrugere, producenter, stater og lokale og regionale myndigheder;

7. henleder imidlertid medlovgivernes opmærksomhed på særegenhederne og mangfoldigheden af de produkter og økosystemer, der er omfattet af dette forslag, i sammenligning med landbrugsprodukter, og opfordrer til, at man tilstræber at tage hensyn hertil på en sammenhængende måde i hele forslaget;

8. bemærker, at den foreslåede definition af »håndværksprodukter« ikke svarer til praksis i visse medlemsstater, og opfordrer derfor EU til at vedtage en definition, der dækker eksisterende fremstillingsprocesser i EU, uanset om de er helt igennem manuelle, mekaniske eller en blanding heraf;

9. minder om den betydning, udvalget tillægger spørgsmålet om innovation og forskning, som ikke bør blokeres af produktspecifikationerne eller af en alt for restriktiv fortolkning af udtrykkene »tradition« og »traditionel«;

10. understreger, at det i specifikke og velbegrundede tilfælde er vigtigt, at en regional eller lokal myndighed har mulighed for at ansøge om registrering af en geografisk betegnelse;

11. minder om, at mange af disse myndigheder allerede støtter sektorerne, såvel i struktureringen og udviklingsfasen for geografiske betegnelser for industri og håndværk som i forbindelse med gennemførelsen og markedsføringen af dem;

12. bemærker, at der findes en direkte registreringsprocedure, og opfordrer til, at der sikres ligebehandling i alle procedurer, med eller uden en national registreringsfase;

13. minder om, at det er nødvendigt, at gennemføre troværdige kontroller, der sikrer, at producenterne overholder specifikationerne, og at der tages hånd om forbrugernes sikkerhed og tillid, og gentager, at man bør prioritere eksterne kontroller for at sikre pålidelig og uafhængig kontrol til acceptable omkostninger;

14. er derfor bekymret over den kontrolprocedure, der er baseret på en egenerklæring som foreslået af Kommissionen. En sådan giver ikke tilstrækkelige kontrolgarantier og vil sandsynligvis føre til misbrug, der kan skade ordningens troværdighed;

15. understreger værdien af at vælge en dokumenteret tilgang i stil med geografiske betegnelser inden for landbrug og landbrugsfødevarer med henblik på at harmonisere ordningerne;

16. gentager, at der er behov for en tidsbegrænset registreringsprocedure, og anbefaler derfor navnlig, at der fastsættes en maksimumsfrist for at træffe afgørelse om den nationale og europæiske ansøgning;

17. understreger vigtigheden af at sikre, at omkostningerne, navnlig i forbindelse med klager, eksempelvis klagegebyret, ikke er diskriminerende, således at hver enkelt indehaver af en geografisk betegnelse har adgang dertil;

18. understreger behovet for på europæisk plan at foreslå foranstaltninger til støtte for certificering, faglig organisering og oplysning om og fremme af geografiske betegnelser for industri og håndværk. Sådanne støtteforanstaltninger vil fremme indførelsen af systemet inden for EU og derved beskytte og udvikle en økonomisk aktivitet i lokalområderne, der ikke kan flyttes;

19. er enig i Kommissionens analyse i forhold til overholdelsen af nærhedsprincippet i dette forslag. Sidstnævnte har til formål at skabe et effektivt indre marked for geografiske betegnelser for industri og håndværk, hvis beskyttelse falder ind under EU's og dets medlemsstaters delte kompetence. Medlemsstaterne kan ikke alene nå dette mål på grund af en lang række forskellige regler, som er blevet udviklet på nationalt plan, og som ikke anerkendes gensidigt. Opretholdelsen af nationale tilgange alene ville føre til retlig usikkerhed for producenterne, forhindre markedsgennemsigtighed for forbrugerne, påvirke samhandelen inden for Unionen og bane vejen for ulige konkurrence i forbindelse med markedsføringen af produkter, der er beskyttet af geografiske betegnelser. Kommissionens forslag repræsenterer derfor en reel europæisk merværdi.